1. ปัจจัยความเสี่ยง

คณะกรรมการและคณะผู้บริหาร ได้พิจารณาถึงกลยุทธ์
และแผนปฏิบัติการเพื่อให้องค์กรบรรลุวัตถุประสงค์
ให้ได้ผลตอบแทนจากการลงทุนในอัตราที่เหมาะสม และสามารถจ่ายเงินปันผล
หรือสร้างมูลค่าเพิ่มให้ผู้ถือหุ้นได้นั้น ภายใต้ขบวนการดังกล่าว มีปัจจัยความเสี่ยงหลายด้าน
ดังนั้นบริษัทฯ มีการประเมินความเสี่ยงโดยพิจารณาจากปัจจัยภายใน และปัจจัยภายนอก
ซึ่งลักษณะความเสี่ยงมองในเชิงของด้านธุรกิจ ด้านการดำเนินงาน ด้านการเงิน
และสิ่งที่เกิดจากเหตุการณ์ภายนอก ที่อาจมีผลกระทบต่อบริษัทอย่างมีนัยสำคัญ
การประเมินความเสี่ยงแต่ละประเภทพิจารณาจากความรุนแรงและโอกาสที่จะเกิดขึ้น
ตลอดจนวิเคราะห์ผลกระทบต่อบริษัทฯ เพื่อกำหนดมาตรการการจัดการ
เพื่อลดความเสี่ยงให้อยู่ในระดับที่องค์กรยอมรับได้ หรือขจัดความเสี่ยงออกไป
ทั้งนี้มาตรการและนโยบายการบริหารความเสี่ยงได้ถูกถ่ายทอดสู่ผู้บริหาร และระดับปฏิบัติงาน
เพื่อให้ทราบวัตถุประสงค์ที่ชัดเจน และดำเนินไปในทิศทางเดียวกัน
เพื่อให้บรรลุเป้าหมายตามนโยบาย

เหตุการณ์ที่เป็นสาเหตุของความเสี่ยงที่จะมีผลกระทบต่อบริษัทฯ อย่างมีนัยสำคัญ เรื่องหลักๆ
ประกอบด้วย

1.  ความเสี่ยงด้านธุรกิจ คือ ความเสี่ยงเรื่องผลตอบแทนจากการลงทุนไม่เป็นไป

ตามเป้าหมาย

ลักษณะการประกอบธุรกิจหลักของบริษัทฯ คือการลงทุน ซึ่งมีทั้งการลงทุนภายในประเทศ
และการลงทุนในต่างประเทศ
จึงอาจเกิดความเสี่ยงด้านผลตอบแทนจากการลงทุนหรืออาจได้รับเงินปันผลไม่เป็นไปตามเป้าหมาย
ซึ่งจะมีผลกระทบทำให้กำไรอาจลดลง บริษัทฯ ประเมินว่าโอกาสเกิดและผลกระทบกรณีนี้
มีระดับปานกลาง ทั้งนี้บริษัทฯ มีมาตรการการจัดการโดยติดตามตัวเลขผลการดำเนินงาน
และผลตอบแทนการลงทุนอย่างใกล้ชิด เหตุการณ์ที่เกิดขึ้นในปี 2550
คือการพิจารณาผลตอบแทนการลงทุนในธุรกิจรองเท้า
โดยได้วิเคราะห์ถึงแนวโน้มธุรกิจการรับจ้างผลิตรองเท้ายี่ห้อดังระดับโลกในประเทศไทย
ประกอบกับสภาพการขาดแคลนแรงงาน และต้นทุนของพลังงานที่เพิ่มขึ้นตลอด
ต้นทุนการพัฒนาวิจัยที่เพิ่มขึ้นเพื่อตอบสนองความต้องการของลูกค้า
แต่จากสภาพค่าเงินบาทที่มีแนวโน้มแข็งค่าโดยตลอด โอกาสที่บริษัทฯ
จะได้รับอัตราผลตอบแทนที่คุ้มค่ากับการลงทุนแทบจะไม่มี ซึ่งจะทำให้ไม่เกิดมูลค่าเพิ่มของกิจการ
จึงตัดสินใจเลิกดำเนินธุรกิจรองเท้า

2.  ความเสี่ยงด้านการดำเนินงาน ที่มีนัยสำคัญ ประกอบด้วย

1.  ความเสี่ยงด้านความเสียหายและการบริหารงานผิดพลาดของธุรกิจที่ไปลงทุน

ตามที่กล่าวไว้ข้างต้นว่า ธุรกิจหลักส่วนหนึ่งคือการลงทุน ดังนั้นถ้าหากองค์กรที่บริษัทฯ
ไปลงทุนเกิดมีการบริหารงานผิดพลาดก็อาจเกิดความเสียหายต่อมูลค่าของกิจการได้ บริษัทฯ
ประเมินว่าโอกาสเกิดและผลกระทบอยู่ในระดับปานกลาง เนื่องจากบริษัทฯ
มีการกระจายการลงทุนในหลายธุรกิจ บริษัทฯ มีมาตรการรองรับโดยใช้วิธีป้องกันความเสียหาย
โดยให้ธุรกิจที่บริษัทฯ ไปลงทุนมีระบบประเมินความเสี่ยง และระบบการควบคุมภายในของตนเอง
และเน้นให้มีระบบ Physical check ด้วย นอกจากนี้ในส่วนของบริษัทฯ เอง
จะต้องมีระบบการตรวจสอบ และประเมินผลการควบคุมภายในของธุรกิจที่ไปลงทุนด้วย

2.  ความเสี่ยงจากการพึ่งพิงคำสั่งผลิตจากลูกค้ารายใหญ่น้อยราย

ผลิตภัณฑ์ในกลุ่มของบริษัทฯ มีการพึ่งพิงคำสั่งผลิตจากลูกค้ารายใหญ่เป็นหลัก
คือผลิตภัณฑ์ชิ้นส่วนคอมพิวเตอร์ซึ่งได้รับคำสั่งผลิตจากบริษัท ฮิตาชิ โกลบอล สตอเรจ เทคโนโลยี่
จำกัด เท่านั้น จากเหตุดังกล่าวถ้าบริษัทฯ สูญเสียลูกค้าดังกล่าวจะมีผลกระทบมาก
เพื่อป้องกันความเสี่ยงในกรณีนี้ บริษัทฯ ใช้วิธีการจัดการโดยเน้นมาตรการรักษาคุณภาพสินค้า
และมีทีมงานวิจัย รวมทั้งตรวจสอบคุณภาพผลิตภัณฑ์ให้เพิ่มประสิทธิภาพการผลิต
ทั้งนี้เพื่อให้บรรลุประสิทธิผลตามมาตรฐานที่ลูกค้าต้องการ นอกจากนี้
พยายามปรับปรุงการบริหารงานเพื่อลดต้นทุน เพื่อให้แข่งขันได้ในด้านราคา
และส่งมอบสินค้าให้ทันตามกำหนดเวลา
รวมทั้งรักษาความสัมพันธ์ที่ดีที่มีกับลูกค้ามานานให้คงอยู่ตลอดไป

3.  ความเสี่ยงด้านการเงิน ที่มีนัยสำคัญคือ

ความเสี่ยง เรื่องขาดทุนจากอัตราแลกเปลี่ยนของบริษัทในกลุ่ม บริษัทฯ
วิเคราะห์โอกาสเกิดและผลกระทบอยู่ในระดับสูง
เนื่องจากสภาวะการณ์ในช่วงระยะเวลารอบปีที่ผ่านมา
อัตราแลกเปลี่ยนและค่าเงินบาทมีแนวโน้มแข็งค่าแต่มีความผันผวน
ประกอบกับบริษัทในกลุ่มมีธุรกรรมการส่งออกในสัดส่วนมากพอสมควร บริษัทฯ
มีมาตรการรองรับโดยจัดให้มีผู้รับผิดชอบเพื่อคอยติดตามสถานการณ์และบริหารจัดการเกี่ยวกับอัตราแลกเปลี่ยน
และรายงานและปรึกษาหารือกับผู้บริหารระดับสูง เพื่อตัดสินใจให้ทันต่อเหตุการณ์ ซึ่งโดยปกติ
บริษัทฯ จะป้องกันความเสี่ยงด้านอัตราแลกเปลี่ยนโดยใช้วิธี Natural Hedge และพิจารณาซื้อ
Forward Contract ตามแต่ละสถานการณ์ ให้เหมาะสม
นอกจากนี้มีการเชิญวิทยากรผู้เชี่ยวชาญทางด้านนี้มาให้ความรู้แก่ผู้บริหารในกลุ่มที่เกี่ยวข้องเป็นครั้งคราว
เพื่อให้ตระหนักถึงความสำคัญ ให้มีความรู้ และข้อมูล เพื่อประกอบการจัดการด้วย

1.4 ปัจจัยที่มาจากเหตุการณ์ภายนอก ซึ่งไม่อยู่ในวิสัยที่บริษัทฯ จะควบคุมได้

ประเภทความเสี่ยงที่มีนัยสำคัญต่อบริษัทฯ มีดังนี้

1.4.1 การเพิ่มขึ้นของราคาน้ำมันและพลังงานในตลาดโลก
ก่อให้เกิดความเสี่ยงด้านราคาวัตถุดิบที่มีราคาเพิ่มขึ้น
ในขณะที่ราคาขายของสินค้าในตลาดไม่สามารถขึ้นราคาให้สูงขึ้นตามสัดส่วนของราคาวัตถุดิบที่เพิ่มขึ้น
มีผลกระทบทำให้กำไรขั้นต้นลดลง บริษัทฯ วิเคราะห์ว่ามีโอกาสเกิดมาก บริษัทฯ จึงมีนโยบาย
ลดความเสี่ยงในด้านนี้ โดยกำหนดให้มีผู้บริหารที่มีความรู้ ความสามารถ และมีประสบการณ์
ทำหน้าที่ดูแล ติดตาม โดยวางกลยุทธ์ด้านการจัดซื้อ
และปรับเปลี่ยนการดำเนินงานให้เหมาะสมกับสถานการณ์ที่เปลี่ยนแปลงอย่างต่อเนื่อง
และให้สอดคล้องกับปริมาณและระยะเวลาที่เหมาะสม
นอกจากนี้การเพิ่มขึ้นของราคาพลังงานยังอาจทำให้ต้นทุนการบริหารของบริษัทฯ สูงขึ้น บริษัทฯ
จึงหามาตรการการประหยัดการใช้พลังงาน และหรือปรับปรุงอุปกรณ์ที่เกี่ยวข้อง
เพื่อให้ลดต้นทุนด้านพลังงานด้วย

2.  ความเสี่ยงเรื่องอัตราดอกเบี้ย

ตามที่กลุ่มของบริษัท มีแหล่งที่มาของเงินทุนบางส่วนเป็นเงินกู้
จึงมีภาระต้นทุนทางการเงินขึ้นกับอัตราดอกเบี้ยเงินกู้
ซึ่งเป็นปัจจัยที่นอกเหนือจากการควบคุมของบริษัทฯ
ถ้าหากอัตราดอกเบี้ยสูงขึ้นก็จะมีผลกระทบทำให้ต้นทุนทางการเงินสูงขึ้น ในรอบปี 2550
เมื่อเทียบกับปี 2549 อัตราดอกเบี้ยในตลาดเงินมีความไม่แน่นอน แต่ยังไม่ลดลง
ทำให้ดอกเบี้ยจ่ายสำหรับเงินกู้มีจำนวนสูงขึ้น แต่เมื่อคำนึงถึงแนวโน้มอัตราดอกเบี้ยในรอบปีถัดไป
คาดว่าอัตราดอกเบี้ยมีแนวโน้มลดลง
เนื่องจากผลกระทบของปัญหาสินเชื่อด้อยคุณภาพในสหรัฐอเมริกา และการเคลื่อนย้ายเงินทุน
ดังนั้นโอกาสเกิดของความเสี่ยงด้านนี้ จึงมีน้อย และมีผลกระทบต่อบริษัทฯ น้อยในสถานการณ์ปัจจุบัน
อย่างไรก็ตาม บริษัทฯ มีนโยบายดูแลในการป้องกันความเสี่ยงด้านนี้
โดยรักษาสัดส่วนของโครงสร้างระหว่างหนี้เงินกู้และเงินกองทุนให้เหมาะสม
เพื่อให้ระดับผลตอบแทนจากการลงทุนสูงกว่าต้นทุนทางการเงินของบริษัทฯ

ในส่วนของความคืบหน้าของข้อมูลที่เคยรายงานเป็นปัจจัยความเสี่ยงในปีที่ผ่านๆ
มานั้นมีเหตุการณ์เปลี่ยนแปลง และไม่ได้เป็นความเสี่ยงต่อไป คือเรื่อง
โครงการลงทุนในโครงการผลิตกระแสไฟฟ้าในประเทศไทย (IPP) จากข้อมูลในปีก่อนๆ
มีความล่าช้าในโครงการลงทุนนี้ แต่เหตุการณ์ใน 2 ปีที่ผ่านมา
มีการเปลี่ยนสถานที่ตั้งโรงไฟฟ้าไปที่จังหวัดราชบุรี
และเปลี่ยนเชื้อเพลิงจากถ่านหินเป็นก๊าซธรรมชาติ โดยมีกำลังการผลิต 1,400
เมกกะวัตต์เหมือนเดิม ในปี 2549
โครงการนี้สามารถเบิกถอนเงินกู้จากแหล่งเงินกู้ที่เป็นสถาบันการเงินตามช่วงเวลาที่กำหนดได้แล้วและสามารถคืนเงินกู้ให้บริษัทย่อยที่ลงทุนแล้ว
บัดนี้โครงการดังกล่าวกำลังอยู่ในขั้นตอนสุดท้ายของการก่อสร้าง
ความคืบหน้าของงานเป็นไปตามช่วงตารางเวลาที่กำหนด
ซึ่งคาดว่าพร้อมจะจ่ายกระแสไฟฟ้าให้กับการไฟฟ้าฝ่ายผลิตแห่งประเทศไทย ในระยะที่ 1
ในเดือนมีนาคม 2551 และระยะที่ 2 ในเดือน มิถุนายน 2551 หลังจากนั้น บริษัทฯ
ก็จะได้รับผลตอบแทนจากการลงทุนในโครงการนี้ ในอนาคตอันใกล้นี้
ซึ่งจะเป็นผลประโยชน์ต่อผู้ถือหุ้นโดยรวมต่อไป

ทั้งนี้ ปัจจัยความเสี่ยงต่างๆ จะมีการพิจารณาทบทวน และคำนึงถึงผลกระทบ
และหามาตรการการปรับปรุงดำเนินการให้สอดคล้องกับสถานการณ์ที่เปลี่ยนแปลงไปในแต่ละช่วงเวลา
ทั้งนี้เพื่อให้ธุรกิจโดยรวมสามารถแข่งขันได้ในระยะยาว